Κανονισμός (ΕΚ) αριθ. 1228/2000 της Επιτροπής

της 31ης Μαΐου 2000

για τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου σχετικά με τη δασμολογική και στατιστική ονοματολογία και το κοινό δασμολόγιο

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, σχετικά με τη δασμολογική και στατιστική ονοματολογία και το κοινό δασμολόγιο(1), όπως τροποποιήθηκε τελευταία από τον κανονισμό (ΕΚ) αριθ. 254/2000(2), και ιδίως τα άρθρα 9 και 12,

Εκτιμώντας τα ακόλουθα:

(1) Η θέση σε ελεύθερη κυκλοφορία εμπορευμάτων που υπόκεινται σε ευνοϊκή δασμολογική μεταχείριση πραγματοποιείται με την αναφορά του κωδικού που αντιστοιχεί στην εν λόγω μεταχείριση στην τελωνειακή δήλωση θέσεως σε ελεύθερη κυκλοφορία.

(2) Για τα εμπορεύματα που υπόκεινται σε ευνοϊκή δασμολογική μεταχείριση λόγω της φύσεώς τους, οι όροι χορήγησης του καθεστώτος εξετάζονται κατά τη θέση τους σε ελεύθερη κυκλοφορία· τα εμπορεύματα αυτά δεν αποτελούν στη συνέχεια αντικείμενο τελωνειακής παρακολούθησης. Συνεπώς, ορθό θα ήταν να συνδεθεί η δασμολογική κατάταξη των εν λόγω εμπορευμάτων με τους όρους χορήγησης ευνοϊκής μεταχείρισης, στο πλαίσιο ενός ενιαίου νομικού κειμένου.

(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΟΚ) αριθ. 2658/87 σχετικά με τη δασμολογική και στατιστική ονοματολογία και το κοινό δασμολόγιο τροποποιείται ως εξής:

1) Στον "Πίνακα περιεχομένων", στο "Πρώτο μέρος, τίτλος II - Ειδικές διατάξεις" προστίθεται το ακόλουθο γράμμα ΣΤ μετά το γράμμα Ε:

"ΣΤ. Ευνοϊκή δασμολογική μεταχείριση λόγω της φύσεως των εμπορευμάτων"

2) Στον "Πίνακα περιεχομένων", μετά το "Τμήμα III - Ποσοστώσεις", προστίθεται το ακόλουθο κείμενο:

"Τμήμα IV - Ευνοϊκή δασμολογική μεταχείριση λόγω της φύσεως των εμπορευμάτων

>ΘΕΣΗ ΠΙΝΑΚΑ>"

3) Στο "Πρώτο μέρος, τίτλος II - Ειδικές διατάξεις", το ακόλουθο γράμμα ΣΤ προστίθεται μετά το γράμμα Ε:

"ΣΤ. Ευνοϊκή δασμολογική μεταχείριση λόγω της φύσεως των εμπορευμάτων

1. Με ορισμένους όρους, είναι δυνατό να χορηγηθεί ευνοϊκή δασμολογική μεταχείριση για τα ακόλουθα εμπορεύματα, λόγω της φύσεώς τους:

- εμπορεύματα ακατάλληλα για τη διατροφή,

- σπόροι προς σπορά,

- γάζες και υφάσματα για κόσκινα, όχι έτοιμα για χρήση,

- ορισμένα επιτραπέζια νωπά σταφύλια, λειωμένα τυριά, κρασιά Tokay, καπνά και νιτρώδεις ουσίες.

Τα εν λόγω εμπορεύματα υπάγονται σε διακρίσεις(3) για τις οποίες προβλέπεται παραπομπή σε σημείωση στο κάτω μέρος της σελίδας με το ακόλουθο κείμενο:'Η υπαγωγή στη διάκριση αυτή εξαρτάται από τους όρους που καθορίζονται στον τίτλο II, γράμμα ΣΤ των προκαταρκτικών διατάξεων.'.

2. Τα εμπορεύματα που είναι ακατάλληλα για τη διατροφή και στα οποία χορηγείται ευνοϊκή δασμολογική μεταχείριση λόγω της φύσεώς τους, παρατίθενται στο παράρτημα 8 σε αντιστοιχία με τη θέση κατάταξής τους και με την ονομασία και ποσότητα των μετουσιωτικών που χρησιμοποιούνται. Τα εμπορεύματα αυτά θεωρούνται ακατάλληλα για τη διατροφή όταν το μείγμα του προϊόντος προς μετουσίωση και της μετουσιωτικής ουσίας είναι ομοιογενές και ο διαχωρισμός τους δεν πραγματοποιείται με οικονομικά αποδοτικό τρόπο.

3. Τα εμπορεύματα που αριθμούνται παρακάτω κατατάσσονται στις αντίστοιχες διακρίσεις που αφορούν τη σπορά, με την προϋπόθεση ότι πληρούν τους όρους οι οποίοι προβλέπονται στις κοινοτικές διατάξεις που έχουν θεσπιστεί επί του θέματος:

- γλυκό καλαμπόκι, όλυρα, υβρίδιο καλαμπόκι για σπορά, ρύζι και σόργο που προορίζονται για σπορά: οδηγία 66/402/ΕΟΚ του Συμβουλίου(4),

- οι πατάτες που προορίζονται για σπορά: οδηγία 66/403/ΕΟΚ του Συμβουλίου(5),

- ελαιούχοι σπόροι και καρποί που προορίζονται για σπορά: οδηγία 69/208/ΕΟΚ του Συμβουλίου(6).

Ωστόσο, για το γλυκό καλαμπόκι, την όλυρα, το υβρίδιο καλαμποκιού, το ρύζι, το υβρίδιο σόργου ή τους ελαιούχους σπόρους και καρπούς στα οποία δεν εφαρμόζονται οι γεωργικές διατάξεις, χορηγείται ευνοϊκή δασμολογική μεταχείριση λόγω της φύσεώς τους, με την προϋπόθεση ότι αποδεικνύεται κατά αδιαμφισβήτητο τρόπο ότι τα εν λόγω προϊόντα προορίζονται για σπορά.

4. Χορηγείται ευνοϊκή δασμολογική μεταχείριση στις γάζες και τα υφάσματα για κόσκινα, όχι έτοιμα για χρήση, με την προϋπόθεση ότι τα εμπορεύματα αυτά φέρουν ανεξίτηλη σήμανση με την οποία καθίσταται σαφές ότι προορίζονται για κόσκινα ή για άλλες παρόμοιες βιομηχανικές χρήσεις.

5. Χορηγείται ευνοϊκή δασμολογική μεταχείριση σε ορισμένα νωπά επιτραπέζια σταφύλια, λειωμένα τυριά, κρασιά Tokay, καπνά και νιτρώδεις ουσίες, με την προϋπόθεση ότι με τα εμπορεύματα προσκομίζεται αντίστοιχο πιστοποιητικό, κανονικά θεωρημένο, με τα συνημμένα τιμολόγια που φέρουν αύξοντα ή αύξοντες αριθμούς του αντιστοίχου πιστοποιητικού ή πιστοποιητικών. Τα πρότυπα των πιστοποιητικών και οι διατάξεις που διέπουν τη χορήγησή τους εκτίθενται στο παράρτημα 9.".

4) Το κείμενο "Η υπαγωγή στη διάκριση αυτή εξαρτάται από τους όρους που προβλέπονται από τις σχετικές κοινοτικές διατάξεις" στις υποσημειώσεις των κωδικών ΣΟ: 0408 11 20, 0408 19 20, 0408 91 20, 04089920, 0701 10 00, 0712 90 11, ex 0806 10 10 του παραρτήματος 2, 10019010, 1005 10 11, 1006 10 10, 1007 00 10, 1106 20 10, 12010010, 1202 10 10, 1204 00 10, 1205 00 10, 1206 00 10, 12071010, 1207 20 10, 1207 30 10, 1207 40 10, 1207 50 10, 12076010, 1207 91 10, 1207 92 10, 1207 99 10, 2106 90 10, 22042193/97, 2204 29 93, 2401 10 10, 2401 20 10, 25010051, 3102 50 10, 3105 90 10, 3502 11 10, 3502 19 10, 35022010, 3502 90 20, 5911 20 00 αντικαθίσταται από το ακόλουθο κείμενο:"Η υπαγωγή στη διάκριση αυτή εξαρτάται από τους όρους που καθορίζονται στον τίτλο II, γράμμα ΣΤ των προκαταρκτικών διατάξεων."

5) Το παράρτημα του παρόντος κανονισμού προστίθεται στο παράρτημα I, μετά το Μέρος III - Δασμολογικά παραρτήματα.

Άρθρο 2

Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Μαΐου 2000.

Για την Επιτροπή

Frederik Bolkestein

Μέλος της Επιτροπής

(1) ΕΕ L 256 της 7.9.1987, σ. 1.

(2) ΕΕ L 28 της 3.2.2000, σ. 16.

(3) Οι εν λόγω διακρίσεις είναι οι ακόλουθες: 0408 11 20, 0408 19 20, 0408 91 20, 04089920, 0701 10 00, 0712 90 11, 0806 10 10, 1001 90 00, 10051011, 1005 10 13, 1005 10 15, 1005 10 19, 1006 10 10, 10070010, 1106 20 10, 1007 00 10, 1106 20 10, 1201 00 10, 12021010, 1204 00 10, 1205 00 10, 1206 00 10, 1207 10 10, 12072010, 1207 30 10, 1207 40 10, 1207 50 10, 1207 60 10, 12079110, 1207 92 10, 1207 99 10, 2106 90 10, 2204 21 93, 22042197, 2204 29 93, 2204 29 97, 2401 10 10, 2401 10 20, 24011030, 2401 10 41, 2401 10 49, 2401 20 10, 2401 20 20, 24012030, 2401 20 41, 2401 20 49, 2501 00 51, 3102 50 10, 31059010, 3502 11 10, 3502 19 10, 3502 20 10, 3502 90 20, 59112000.

(4) ΕΕ 125 της 11.7.1966, σ. 2309/66.

(5) ΕΕ 125 της 11.7.1966, σ. 2320/66.

(6) ΕΕ L 169 της 10.7.1969, σ. 3.

ΠΑΡΑΡΤΗΜΑ

"Τμήμα IV - Ευνοϊκή δασμολογική μεταχείριση λόγω της φύσεως των εμπορευμάτων

ΠΑΡΑΡΤΗΜΑ 8

ΕΜΠΟΡΕΥΜΑΤΑ ΑΚΑΤΑΛΛΗΛΑ ΓΙΑ ΤΗ ΔΙΑΤΡΟΦΗ

(Κατάλογος μετουσιωτικών)

Η μετουσίωση των εμπορευμάτων τα οποία καθίσταντοι ακατάλληλα για τη διατροφή που έχουν μετουσιωθεί και τα οποία υπάγονται σε κωδικό ΣΟ που παραπέμπει στις παρούσες διατάξεις, πραγματοποιείται μέσω ενός από τα μετουσιωτικά που αναφέρονται στη στήλη 4, χρησιμοποιούμενου στις ποσότητες που αναφέρονται στη στήλη 5.

Παράρτημα 8

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

ΠΑΡΑΡΤΗΜΑ 9

ΠΙΣΤΟΠΟΙΗΤΙΚΑ

1. Γενικές διατάξεις

Με την προϋπόθεση ότι υποβάλλεται πιστοποιητικό κατά το πρότυπο του παρόντος παραρτήματος, χορηγείται ευνοϊκή μεταχείριση λόγω της φύσεως, της ποιότητας ή της αυθεντικότητας των ακόλουθων προϊόντων:

- νωπά επιτραπέζια σταφύλια που υπάγονται στον κωδικό ΣΟ ex0806

- λειωμένα τυριά που υπάγονται στον κωδικό ΣΟ ex 2106

- κρασιά Tokay που υπάγονται στον κωδικό ΣΟ ex 2204

- καπνά που υπάγονται στον κωδικό ΣΟ ex 2401

- νιτρώδεις ουσίες που υπάγονται στον κωδικό ΣΟ ex3102 ή 3105.

2. Διατάξεις σχετικά με τα πιστοποιητικά

Τυπογραφική παρουσίαση των πιστοποιητικών

Τα πιστοποιητικά πρέπει να αντιστοιχούν στα δείγματα που παρατίθενται στο παρόν παράρτημα.

Εκδίδονται και συμπληρώνονται σε μία από τις επίσημες γλώσσες της Ευρωπαϊκής Ένωσης καθώς και, όταν αυτό είναι αναγκαίο, στην επίσημη ή τις επίσημες γλώσσες της χώρας εξαγωγής.

Οι διαστάσεις του πιστοποιητικού είναι περίπου 210 × 297 χιλιοστά.

- Για τα λειωμένα τυριά (πιστοποιητικό 2), το πιστοποιητικό εκδίδεται σ' ένα πρωτότυπο και δύο αντίγραφα. Το χαρτί είναι λευκό για το πρωτότυπο, ροζ για το πρώτο αντίγραφο και κίτρινο για το δεύτερο. Κάθε πιστοποιητικό εξατομικεύεται με αύξοντα αριθμό που χορηγεί ο οργανισμός έκδοσης μετά τον οποίο αναγράφονται τα αρχικά της εθνικότητας αυτού του οργανισμού. Τα αντίγραφα φέρουν τον ίδιο αύξοντα αριθμό και τα ίδια αρχικά εθνικότητας με το πρωτότυπο. Το πρώτο αντίγραφο του πιστοποιητικού παρουσιάζεται στις αρμόδιες αρχές ταυτόχρονα με το πρωτότυπο. Το δεύτερο αντίγραφο του πιστοποιητικού προορίζεται για απευθείας αποστολή από τον οργανισμό έκδοσης του πιστοποιητικού στις τελωνειακές αρχές του κράτους μέλους εισαγωγής.

- Στις περιπτώσεις των πιστοποιητικών για τα κρασιά Tokay [παράρτημα 8 του κανονισμού (ΕΟΚ) αριθ. 2658/87, πιστοποιητικό 3], το χαρτί που χρησιμοποιείται πρέπει να είναι χαρτί λευκού χρώματος, χωρίς μηχανικό πολτό, κολλαρισμένο για γραφή βάρους από 55 gr έως 65 gr ανά τετραγωνικό μέτρο. Η εμπρόσθια όψη του πιστοποιητικού φέρει εκτυπωμένες σύμπλεκτες γραμμές χρώματος ροζ, που καθιστούν εμφανείς όλες τις παραποιήσεις με μηχανικά ή χημικά μέσα. Το περιθώριο των πιστοποιητικών μπορεί να φέρει διακοσμητικά σχέδια σε μια εξωτερική λουρίδα μέγιστου πλάτους 13 mm,

- για τα υπόλοιπα εμπορεύματα, το χαρτί που χρησιμοποιείται να είναι χαρτί λευκού χρώματος, βάρους τουλάχιστον 40 gr ανά τετραγωνικό μέτρο.

Θεώρηση και έκδοση πιστοποιητικών

Τα πιστοποιητικά πρέπει να είναι θεωρημένα. Το πιστοποιητικό είναι δεόντως θεωρημένο όταν αναφέρει αναγραμμένο τον τόπο και την ημερομηνία έκδοσής του καθώς και τη σφραγίδα του οργανισμού έκδοσης της εξάγουσας χώρας και την υπογραφή του αρμοδίου ή των αρμοδίων που είναι εξουσιοδοτημένοι να το υπογράφουν.

Τα πιστοποιητικά πρέπει να έχουν εκδοθεί από ένα από τους οργανισμούς που αριθμούνται στον παρακάτω πίνακα με την προϋπόθεση ότι ο εν λόγω οργανισμός:

- είναι αναγνωρισμένος ως αρμόδιος για το σκοπό αυτό στη χώρα εξαγωγής·

- αναλαμβάνει να επαληθεύει την ακρίβεια των ενδείξεων που εμφαίνονται στα πιστοποιητικά·

- αναλαμβάνει να παρέχει στην Επιτροπή και στα κράτη μέλη, μετά από αίτηση, κάθε χρήσιμη πληροφορία για την αξιολόγηση των ενδείξεων που αναγράφονται στα πιστοποιητικά.

Οι χώρες εξαγωγής κοινοποιούν στην Επιτροπή τα δείγματα των τυπωμάτων των σφραγίδων που χρησιμοποιούν ο εκδίδων οργανισμός ή οι οργανισμοί τους και οι εξουσιοδοτημένες υπηρεσίες τους.

Η Επιτροπή κοινοποιεί τις πληροφορίες αυτές στις τελωνειακές αρχές των κρατών μελών.

Ισχύς των πιστοποιητικών

Η διάρκεια ισχύος των πιστοποιητικών είναι 10 μήνες ή στην περίπτωση των καπνών 24 μήνες από την ημερομηνία έκδοσής τους.

Κατάτμηση των πιστοποιητικών

Όταν υπάρχει κατάτμηση του φορτίου παράγεται φωτοαντίγραφο του πρωτότυπου του πιστοποιητικού για κάθε τμήμα του φορτίου. Τα φωτοαντίγραφα και το πρωτότυπο του πιστοποιητικού προσκομίζονται στο τελωνείο όπου βρίσκονται τα εμπορεύματα. Κάθε φωτοαντίγραφο αναφέρει το ονοματεπώνυμο και τη διεύθυνση του παραλήπτη του τμήματος και φέρει με κόκκινα γράμματα τη μνεία "Απόσπασμα ... που ισχύει για ... kg" (αριθμητικώς και ολογράφως) καθώς και τον τόπο και την ημερομηνία της κατάτμησης. Οι μνείες αυτές επικυρώνονται με τη σφραγίδα του τελωνείου και την υπογραφή του αρμοδίου υπαλλήλου. Τα σχετικά στοιχεία με την κατάτμηση της αποστολής θα αναγράφονται στο πρωτότυπο πιστοποιητικό, το οποίο θα φυλάσσεται από την αρμόδια τελωνειακή αρχή.

Κατάλογος των αρχών που είναι εξουσιοδοτημένες να θεωρούν τα πιστοποιητικά

>ΘΕΣΗ ΠΙΝΑΚΑ>

Κατάλογος των πιστοποιητικών

>ΘΕΣΗ ΠΙΝΑΚΑ>

>PIC FILE= "L_2000143EL.003401.EPS">

>PIC FILE= "L_2000143EL.003501.EPS">

>PIC FILE= "L_2000143EL.003601.EPS">

>PIC FILE= "L_2000143EL.003701.EPS">

>PIC FILE= "L_2000143EL.003801.EPS">"